Tolong jelaskan mengenai Langsuyr dalam bahasa melayu

Langsuyr atau Langsuir merupakan sebuah kumpulan ekstrim metal yang berasal dari Ipoh, Perak.

1991 - Langsuir adalah antara kugiran awal yang menjadi pengasas kepada muzik death metal di Malaysia. Semuanya bermula di MRSM Muar pada tahun 1991. Bentara yang ketika itu masih belajar sibuk berfikir untuk menubuhkan sebuah band death metal yang unik, yang melangkau batasan pemikiran peminat muzik metal underground ketika itu. Setelah meneliti beberapa nama akhirnya Bentara memilih Langsuir sebagai nama band dan dipersetujui oleh rakan-rakan di Ipoh. Seterusnya, di MRSM Muar jugalah Bentara telah mencipta ketiga-tiga lagu dalam demo Occultus Mysticism (OM). Di Muar, beberapa rakan MRSM beliau membantu sesi reharsal di jamming studio. Line up jamming ketika itu, Batara - gitar, arwah Mohd Asid - vokal, arwah abang Mustapha - drum, Ganja-bass.

1993 - Dengan line up penuh, Bentara, Azlanthor, Azmaniac dan Adjeez, Langsuir mencuba pasaran death metal tempatan dengan album demo pertama Occultus Mysticism. Demo ini mendapat sambutan yang amat luas dikalangan peminat muzik bawah tanah setempat. Asalnya pita rakaman sendiri itu telah dibantu penerbitannya oleh East Gothic Production dengan pembuatan kilang yang lebih bermutu. Langsuir juga pernah mendapat tawaran daripada syarikat rakaman Peaceville Records, tetapi mereka menolak tersebut kerana syarikat tersebut meletakkan syarat-syarat terlalu banyak dan mereka tidak mempunyai kewangan yang kukuh.

1996 - Berbekalkan sambutan yang sangat kuat, Langsuir kembali ke studio dengan sokongan Nebiula Production untuk rakaman album mini The Eastern Cruelty. Lahirnya album mini ini menyaksikan perubahan paradigma yang berlaku pada dunia death metal tempatan yang mana munculnya istilah "Eastern Metal" selepas penerbitan tersebut. Langsuir telah menjadi satu nama sebutan di bibir peminat muzik bawah tanah, bahkan telah menerobos ke dunia antarabangsa.

1998 - Album baru yang dijanjikan tidak berhasil namun Langsuir merakam dua lagu baru untuk kompilasi Ipoh Metal Militant Supremacist. Mereka menukar ejaan dari Langsuir ke Langsuyr (Ideanya oleh Azlanthor atas pengaruh band Moonspell ketika yang mana vokalisnya bernama Langsuyar). Tahun berikutnya menjadi kelam kerana penggiatnya sibuk dengan kehidupan masing-masing. Akhirnya Langsuir dikuburkan pada tahun 2000.

2005 - Kerana banyak rungutan peminat yang kecewa Langsuir dikuburkan, akhirnya album penuh pertama "Asyik" di hasilkan. Sekali lagi anjakan paradigma dilakukan. Usia yang semakin meningkat telah memberi kesan dalam pembikinan lagu, penampilan dan gaya. Langsuyr yang asalnya dianggap sebagai kugiran black metal berjaya dikikiskan dengan rilisan ini.

2007 - Bullet (album kedua) dirakamkan kali terakhir bersama Bentara di Utusan Studio namun gagal diterbitkan.

2010 - Bentara secara rasminya telah meninggalkan Langsuyr untuk komitmen keluarga dan pembelajaran.

2016 - EP Bantaigram diriliskan oleh Mamat Recs. Lagu didalam EP ini diambil dari album Bullet dan kesemua lagu ditulis oleh Azmaniac. Ketiadaan sentuhan Bentara menyebabkan ia kedengaran janggal, dan seolah Langsuyr di fasa experimental. Namun suara Azlanthor mengukuhkan hujah ianya masih di landasan Langsuyr.

2017 - Azlanthor telah menghubungi Bentara untuk 'menghidupkan' kembali Langsuir. Setelah beberapa pertemuan, mereka setuju untuk kembali dengan line up yang terbaru. Azmaniac telah dikeluarkan dari Langsuir atas sebab yang tertentu.

2018 - Langsuir seterusnya merekrut Burning Twilight (Ex-Aradia) di posisi drum, Xull (Neftaraka) yang juga sessionist Langsuir sebelum ini sebagai bassist, Darkness Whisper (Aradia) sebagai gitaris kedua. Namun atas sebab peribadi Darkness Whisper telah mengundurkan diri dan diganti oleh Mirlanast (Ventorior/ex-Cruelty Division). Setelah persembahan pertama dengan line up terbaru, Xull atas komitmen yang sangat tinggi terpaksa mengundur diri dan diganti oleh Sakka Euronous yang juga bassist untuk Hayagriva.

2019 - Langsuir telah berangkat ke Bandung, Indonesia atas tajaan Legion Music untuk merakam album baru di Master Plan studio. Dirga Belasungkawa mendapat sambutan hangat oleh penggemar muzik metal tempatan kerana kembalinya Langsuir ke akar eastern mereka. Mereka sempat bermain di beberapa gig sebelum Covid melanda dunia.

2022 - Dikabarkan album Bullet akan diriliskan namun masih gagal. Lagu-lagu di dalam Bullet adalah lagu gabungan Dirga dan Bantaigram. Seterusnya peminat dikejutkan dengan pengunduran Burning Twilight sebagai pemain drum. Ini agak meresahkan kerana peminat sedia maklum impak permainan B.T didalam album Dirgha Belasungkawa yang telah memantapkan lagi lagu-lagu yang telah dicipta oleh komposer utama Batara Guru. Dugaan terus datang dimana Langsuir tidak lagi bersama Legion music atas sebab yang hanya diketahui oleh mereka. Namun pada penghujung tahun 2022 Langsuir mengumumkan ahli baru iaitu A.P Filthgrindz di gig Burn In Flames 6.

2023 - Tahun ini menyaksikan Langsuir agak sibuk dengan perancangan mini album "Engkar". Mereka telah mentandatangani kontrak bersama Goatlordth Records dan dijangka kembali ke studio pada penghujung Ogos 2023. Sementara itu Langsuir sempat mencuri masa untuk persembahan di Kuala Lumpur, Johor, Ipoh, Sarawak dan Sabah!

Dalam masa yang sama kelihatan krisis dalaman antara Langsuyr dan Langsuir semakin panas, namun Batara Guru & Azlanthor telah menjawab segala kemusykilan didalam kenyataan rasmi 22 mukasurat. (Rujuk kenyataan di sini Langsuir rebuttal)

Langsuir atau Langsuyr mahupun Riugsnal adalah merujuk kepada satu entiti iaitu line up yang terkini.